Abaningi babethi sekuphelile ngami ebholeni - Yeye | News24Abaningi babethi sekuphelile ngami ebholeni - YeyeJohannesburg - Umdlali weSuperSport United uReneilwe Letsholonyane uthi nakuba abantu abaningi babecabanga ukuthi sekuphelile ngekusasa lakhe ebholeni, wayazi yena ukuthi imilenze isavuma ukuba angaqhubeka.Lokhu kubonakele nangempelasonto ngesikhathi iSuperSport United ishaya i-Orlando Pirates ngo-4-1 kowamanqamu eNedbank Cup eMoses Mabhida Stadium eThekwini.ULetsholonyane wajoyina aMatsatsantsa ngaphambi kokuqala kwesizini ngemuva kokwehluleka ukuvumelana ngenkontileka entsha neKaizer Chiefs.Nakuba abaningi bebecabanga ukuthi lo mdlali oneminyaka engu-35 ubudala wayefuna ukuhola imali engasamfanele, indlela adlale ngayo kule sizini ikhombisile ukuthi babeshaya eceleni ababemgxeka.OLUNYE UDABA: Kuzomele silungise amaphutha enze sangangena kwi-top 8 - Manyisa"Ngesikhathi ngiqala ukufika kwiSuperSport, ngathi ngifuna ukuwina izinto, ngangifuna ukufaka isandla empumelelweni yeqembu, indaba yobudala ayingikhathazi kanjalo nendlela engidlala ngayo,” kusho uLetsholonyane."Ngangivele ngazi ukuthi ngisangakwazi [ukudlala ezingeni eliphezulu] futhi ngangazi kahle ngisasalelwe yiminyaka embalwa emilenzeni yami."Kuphinde kwangisebenzela nokuba nomqeqeshi okholelwayo kimina ngaphandle kokubheka iminyaka yami.”
